Ja siis läks mõnusalt soojaks, niiet mul praegu põsed täiesti õhetavad sellest natukesest ajast, mis me Aari, Laasi ja Roosiga terrassi  peal päikese käes lumehangi proovisime lammutada. Aari palus lahkelt kirja panna, kuis ta mulle kahe sammu pealt tennisepalliga otsaette virutas (üks neist olukordadest, kus oled juba ütlemas: "oota, ma tulen eest ära, muidu veel saan pihta kogemata", aga ennem käib matakas ära   ) - Brunn oli kerges segaduses, et kuhu see pall nüüd lendaski, ja mina olin täitsa õnnelik, et vähemalt prillid  terveks jäid ja prillhematoomi ohtu ka polnud   . Aari tõi mulle superhead endatehtud hummust ja samas juttudega enda sporditegemisest lisas ka mulle tahtejõudu söömise ja liigutamise vahel optimaalsema tasakaalu hoidmiseks.